
PAŠVALDĪBAS DOMES SĒDES PROTOKOLA IZRAKSTS
	Ogrē, Brīvības ielā 33
	Nr.13
	2026. gada 24. septembrī


14.
Par 2012. gada 1. oktobra līguma par nedzīvojamo telpu nomu, kas noslēgts starp Pilsonības un migrācijas lietu pārvaldi un Ogres novada pašvaldību, pagarināšanu
Ogres novada pašvaldībā (turpmāk – Pašvaldība) 2026. gada 24. jūlijā saņemts Pilsonības un migrācijas lietu pārvades, reģistrācijas Nr. 90000054163, juridiskā adrese: Čiekurkalna 1. līnija 1 k-3, Rīga, LV-1026 (turpmāk – Pārvalde), priekšnieces Mairas Rozes 2026. gada 24. jūlija iesniegums Nr. 24/1-42/4284/N “Par telpu nomu Brīvības ielā 44, Ogrē” (Pašvaldībā reģistrēts ar Nr. 2-4.1/3899), ar lūgumu pagarināt ar Pašvaldību 2012. gada 1. oktobrī noslēgto telpu nomas līgumu Nr. 4-1.2/20 (86/2012) Pārvaldes Ogres  nodaļas vajadzībām uz laika periodu no 2026. gada 1. oktobra līdz 2030. gada 30. septembrim (turpmāk – Iesniegums). 
Izskatot Iesniegumu, Pašvaldības dome konstatēja: 

1. Zemgales rajona tiesas Ogres pilsētas zemesgrāmatas nodalījumā Nr. 100000428076 Pašvaldībai nostiprinātas īpašuma tiesības uz ēku (būvju) nekustamo īpašumu Brīvības iela 44, Ogre, Ogres nov., kadastra numurs 7401 503 0114, kas sastāv no nedzīvojamās ēkas (administratīvā ēka) ar kadastra apzīmējumu 7401 003 0173 001 (turpmāk – Ēka);
2. 2012. gada 1. oktobrī starp Pašvaldību un Pārvaldi tika noslēgts Līgums par nedzīvojamo telpu nomu (Iznomātāja līguma reģ. 2012. gada 26. oktobrī ar Nr. 4-1.2/20, Nomnieka līguma reģ. Nr. 86/2012), par 1. stāva telpu, kas atrodas Ēkā, Brīvības ielā 44, Ogrē, Ogres nov., nomu (turpmāk - Nomas līgums);
3. Nomas līgumā veikti grozījumi:
1) 2013. gada 22. februārī, noslēdzot Vienošanos par grozījumiem, reģistrēta Pašvaldībā 2013. gada 28. februārī ar Nr. 4-1.2/1;

2) 2014. gada 12. februārī, noslēdzot Vienošanos par grozījumiem, reģistrēta Pašvaldībā 2014. gada 28. februārī ar Nr. 4-1.2/1;

3) 2017. gada 18. septembrī, noslēdzot Vienošanos par grozījumiem, reģistrēta Pašvaldībā 2017. gada 21. septembrī ar Nr. 4-3.10.2/2017-43;

4) 2022. gada 17. novembrī, noslēdzot Vienošanos par grozījumiem, reģistrēta Pašvaldībā 2022. gada 10. novembrī ar Nr. 10-8.2/2022-162;

5) 2024. gada 17. janvārī, noslēdzot Vienošanos par grozījumiem, reģistrēta Pašvaldībā 2024. gada 10. janvārī ar Nr. 10-7.2/2024-6 (turpmāk kopā - Grozījumi);
4. saskaņā ar Nomas līgumu un tā Grozījumiem Pārvaldes Ogres nodaļas vajadzībām un tās darbības  nodrošināšanai iznomātas Ēkas telpas, kuras saskaņā ar 2017. gada 19. decembrī izgatavoto Ēkas kadastrālās uzmērīšanas lietu atrodas Ēkas pirmajā stāvā telpu grupā ar kadastra apzīmējumu 7401 003 0173 001 001, kas atbilst nedzīvojamajām iekštelpām Nr. 1 (klientiem slēgtā zona, platība 39 m2),  Nr. 2 (kabinets, platība 9 m2), Nr. 3 (klientu pieņemšanas zāle, platība 53,6 m2) un telpu grupā ar kadastra apzīmējumu 7401 003 0173 001 006 un atbilst nedzīvojamajām iekštelpām Nr. 1 (kabinets, platība 13,7 m2), Nr. 2 (kabinets, platība 10,9 m2), ar kopējo Telpu platību 126,2 m2 (turpmāk – Telpas);
5. Nomas līguma termiņš ir 2026. gada 30. septembris;
6. Pārvaldei nav nenokārtotu maksājumu saistību ar Pašvaldību.
Publiskas personas mantas iznomāšanas kārtību, kritērijus nomas līguma termiņa noteikšanai, nomas maksas noteikšanas metodiku un izņēmumus noteic Ministru kabineta 2018. gada 20. februāra noteikumi Nr. 97 “Publiskas personas mantas iznomāšanas noteikumi” (turpmāk – Noteikumi). Noteikumu 7. punkts noteic, ka šo noteikumu 2. nodaļas normas, izņemot šo noteikumu 12., 14., 15., 18., 19., 20., 21., 30. un 31. punktu, nepiemēro, ja nomas objektu, kas ir nekustamais īpašums, iznomā publiskai personai, tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma nodrošināšanai.  

Pārvalde ir iekšlietu ministra pārraudzībā esoša tiešās pārvaldes iestāde, kuras darbības mērķis ir nodrošināt valsts interesēm atbilstošu migrācijas, patvēruma, personu tiesiskā statusa noteikšanas, iedzīvotāju uzskaites un dokumentēšanas procesu vadīšanu un īstenošanu. Ministrs Pārvaldes pārraudzību īsteno ar Iekšlietu ministrijas starpniecību, kas ir viena no ministrijas politikas jomām, kuras ietvaros tiek nodrošināta pilsonības politikas realizēšana, to skaitā Latvijas pilsoņa statusa reģistrācija, optimāla naturalizācijas procesu īstenošana pilsonības iegūšanai, kā arī tiesiska procesa nodrošināšana pilsonības zaudēšanai un atjaunošanai. 

Noteikumu 119. punkts noteic, ka nomas līgumiem, kas noslēgti līdz šo noteikumu spēkā stāšanās dienai, piemērojami normatīvie akti, kas bija spēkā, slēdzot attiecīgo nomas līgumu. Iznomātājam ir tiesības pagarināt nomas līguma termiņu saskaņā ar šo noteikumu 18., 19., 20., 21. punktā minētajiem nosacījumiem.

Noteikumu 18. punkts noteic, ka iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot šo noteikumu 12.1 vai 12.2 punktā minētos kritērijus un nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.
Ēka daļēji tiek izmantota Pašvaldības funkciju nodrošināšanai, savukārt daļa Ēkas nodota nomas lietošanā Pārvaldes Ogres nodaļai, kā arī Zemgales rajona tiesai Ogrē. Ņemot vērā, ka Pārvaldes pakalpojumi ir nepieciešami Ogres novada iedzīvotājiem, Pārvalde ir labticīgi pildījusi Nomas līguma noteikumus, tai skaitā, regulāri veikti Nomas līgumā paredzētie maksājumi, Pašvaldībai ir lietderīgi turpināt sadarbību ar Pārvaldi un iznomāt telpas šajā Ēkā arī turpmāk, tā nodrošinot iedzīvotājiem iespēju saņemt pakalpojumus iespējami tuvāk dzīvesvietai, savukārt ienākumi no nomas tiesību maksas kompensēs Pašvaldības Ēkas uzturēšanas izdevumus.
Saskaņā ar Publiskas personas finanšu līdzekļu un mantas izšķērdēšanas novēršanas likuma 6.1 panta pirmo daļu, ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, nekustamā īpašuma nomas līgumu - uz laiku, kas nav ilgāks par 70 gadiem, savukārt saskaņā ar šā panta pirmo prim daļu, - ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā.
Noteikumu 21. punkts noteic, ka, pagarinot nomas līguma termiņu, nomas maksu pārskata, piemērojot šajos noteikumos minēto nomas maksas noteikšanas kārtību, un maina, ja pārskatītā nomas maksa ir augstāka par līgumā noteikto nomas maksu. Ja nomas objektu izmanto saimnieciskai darbībai un samazinātas nomas maksas piemērošanas gadījumā atbalsts nomniekam kvalificējams kā komercdarbības atbalsts, nomas maksu nosaka atbilstoši neatkarīga vērtētāja noteiktajai tirgus nomas maksai, ja tā ir augstāka nekā līgumā noteiktā nomas maksa. Ja nomas maksas noteikšanai pieaicina neatkarīgu vērtētāju un tā atlīdzības summu ir iespējams attiecināt uz konkrētu nomnieku, nomnieks papildus nomas maksai kompensē iznomātājam neatkarīga vērtētāja atlīdzības summu.

Savukārt Noteikumu 3. nodaļā noteikta nomas maksas noteikšanas metodika, ja nekustamo īpašumu iznomā publiskai personai vai tās iestādei. Noteikumu 69. punkts noteic, - ja nomas objektu, kas ir nekustamais īpašums, iznomā publiskai personai vai tās iestādei, kapitālsabiedrībai vai privātpersonai publiskas funkcijas vai deleģēta valsts pārvaldes uzdevuma veikšanai, nomas maksu un papildu maksājumus, tai skaitā nomas objekta apdrošināšanas izmaksas, nekustamā īpašuma nodokli vai tā kompensāciju, ja minētos maksājumus veic iznomātājs, kā arī nekustamā īpašuma uzturēšanai nepieciešamo pakalpojumu (piemēram, siltumenerģija, dabasgāzes piegāde, ūdensapgāde un kanalizācijas pakalpojumu nodrošināšana, sadzīves atkritumu izvešana), elektroenerģijas, sakaru pakalpojumu izmaksas un citas nomas līgumā paredzētās izmaksas, nosaka saskaņā ar šīs nodaļas nosacījumiem tā, lai pilnīgi segtu iznomātāja izdevumus, kas saistīti ar iznomājamā objekta pārvaldīšanu iznomāšanas periodā. Ja objektīvu iemeslu dēļ nav iespējams noteikt iznomājamo publiskas personas zemes vienības daļu (piemēram, ja iznomā publiskas personas būves ārējo sienu vai citu būves konstruktīvo elementu, kas nav iekļauts būves kopējā platībā), nomas maksu par zemes vienības daļu neiekļauj. Iznomājot publiskas personas īpašumā esošu nomas objektu, kas sastāv no būves un zemes vienības, atvasinātai publiskai personai, tās iestādei, kapitālsabiedrībai vai privātpersonai un attiecīgu atvasinātas publiskas personas īpašumā esošu nomas objektu iznomājot publiskai personai, tās iestādei, kapitālsabiedrībai vai privātpersonai, papildu maksājumos iekļauj arī maksu par zemes nomu, kas noteikta atbilstoši Ministru kabineta noteikumiem par publiskas personas zemes nomu.

Pamatojoties uz Ogres novada pašvaldības domes 2022. gada 27. oktobra lēmumu “Par neapdzīvojamo telpu Brīvības ielā 44, Ogrē, Ogres nov., nomas maksas noteikšanu” (turpmāk - Lēmums)  Ēkas telpu nomas maksa par 1 m2 mēnesī  ir noteikta 5,18 EUR (pieci euro 18 centi) bez pievienotās vērtības nodokļa, kas līdz šim par Telpu nomu piemērota Pārvaldei.

Pārskatot nomas maksu atbilstoši Noteikumu 73., 74. un 76. punktā noteiktajai nomas maksas aprēķina metodikai, Telpu nomas maksa par 1 m2 mēnesī ir 5,18 EUR (pieci euro 18 centi) bez pievienotās vērtības nodokļa, kas atbilst Lēmumā noteiktai Ēkas telpu nomas maksai par 1 m2 mēnesī.
Pašvaldības mantas novērtēšanas un izsoles komisija 2026. gada 1. septembrī (protokols Nr. KO.14/159) noteica Ēkas telpu nomas maksu par 1 m2 mēnesī 5,18 EUR (pieci euro 18 centi) bez pievienotās vērtības nodokļa.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 6.1 panta pirmo, pirmo prim un trešo daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 12.13., 18., 21., 69., 73., 74., 76., 119. punktu, Ogres novada pašvaldības mantas novērtēšanas un izsoles komisijas 2026. gada 1. septembra lēmumu “Par nosacītās nomas maksas noteikšanu nedzīvojamām telpām Brīvības iela 44, Ogrē, Ogres novadā nomai” (protokols Nr. KO.14/159),
balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav, 

Ogres novada pašvaldības dome NOLEMJ:
1. Pagarināt starp Ogres novada pašvaldību un Pilsonības un migrācijas lietu pārvaldi, reģistrācijas Nr. 90000054163, juridiskā adrese: Čiekurkalna 1. līnija 1 k-3, Rīga,  LV-1026, 2012. gada 1. oktobrī noslēgto līgumu par nedzīvojamo telpu nomu (turpmāk - Nomas līgums), par ēku (būvju) nekustamā īpašuma Brīvības ielā 44, Ogrē, Ogres nov., kadastra numurs 7401 503 0114, sastāvā esošās nedzīvojamās ēkas (administratīvā ēka) ar kadastra apzīmējumu 7401 003 0173 001, pirmā stāva telpu grupā ar kadastra apzīmējumu 7401 003 0173 001 001, kas atbilst nedzīvojamajām iekštelpām Nr. 1 (klientiem slēgtā zona, platība 39 m2),  Nr. 2 (kabinets, platība 9 m2), Nr. 3 (klientu pieņemšanas zāle, platība 53,6 m2) un telpu grupā ar kadastra apzīmējumu 7401 003 0173 001 006 un atbilst nedzīvojamajām iekštelpām Nr. 1 (kabinets, platība 13,7 m2), Nr. 2 (kabinets, platība 10,9 m2), ar kopējo telpu platību 126,2 m2 (turpmāk - Telpas) nomu līdz 2030. gada 30. septembrim.

2. Noteikt Telpu nomas maksu - 5,18 EUR (pieci euro 18 centi) par 1 m2 mēnesī bez pievienotās vērtības nodokļa.
3. Uzdot Ogres novada pašvaldības Centrālās administrācijas Nekustamo īpašumu pārvaldes nodaļai viena mēneša laikā pēc lēmuma spēkā stāšanās sagatavot vienošanos par grozījumiem Nomas līgumā.

4. Kontroli par lēmuma izpildi uzdot Ogres novada pašvaldības izpilddirektoram.

 (Sēdes vadītāja,

domes priekšsēdētāja A. Kraujas paraksts)

